google/wiki40b huggingface dataset:
Olesya Rulin

Životopis

Olesya Rulin, sa narodila v marci roku 1986 v Moskve za čias Sovietskeho zväzu v Rusku. Vyrastala neďaleko Moskvy, v meste Likhoslavl. Na začiatku deväťdesiatich rokov, jej otec emigroval do Spojených štátov, o dva roky neskôr ho celá jeho rodina aj spolu s Olesyou následovala a usadila sa v Texase a neskôr v Utahu.
Keď mala Olesya jedenásť rokov, jej mama ju prihlásila na baletný kurz, aby si zlepšila postavenie v spoločnosti. Po čase si v tanec veľmi obľúbila. Tiež vie hrať výborne na klavír, čo predviedla vo všetkých troch častiach filmu High School Musical.
Vie čítať, písať a hovoriť plynule rusky. Venovala veľa času na charitatívne účely, rozdala niekoľko peňazí pre zvieratá, viacmenej psov, ktorí boli bez domova, a tiež venovala pre charitu aj nejaké jej šaty.
Krátko pred zahájením jej hereckej kariéry, brigádovala v menších obchodíkoch, študovala ekonomómiu v Paríži a v roku 2005 absolvovala na West Jordan High School.

Kariéra

Medzi jej prvé filmy v ktorých si zahrala, patrí Hon na psa (2001), kde si zahrala po boku herca Shia LaBeoufa. Tiež sa objavila v horrorovom thrillery Temná legenda 3 : Krvavá Mary (2005) a až o rok (2006) sa jej podarilo zviditeľniť v muzikálovej komédií High School Musical. O dosť viac priestoru získala v druhej časti a tiež si svoju postavu nádejnej klaviristky zopakovala aj tretí krát, v poslednej časti, High School Musical 3.
Po skončení High School Musical, sa predstavila aj po boku Jessicy Simpson, v komédií Nebezpečne blonďavá (2008). V rovnakom roku, sa objavila aj v dráme Navždy silný a o rok neskôr, si zahrala spolu s herečkou Heather Locklear v dráme Flying By.
V roku 2010, si zahrala hlavnú postavu vo filme Mary v očakávaní a v roku 2013 si zahrala dcéru Kristen Chenoweth, v komédií Rodinný víkend.
Od roku 2015, hrá postavu menom Callista Secor v akčnom seriály Powers.
Antigenes z Élidy

Antigenes alebo Antigenés (starogr. Ἀντιγένης – Antigenes, iný prepis: Antigenés) bol olympijský víťaz v synóride žrebcov v roku 96 pred Kr.
Antigenes, syn Iasóna z Élidy, bol na 171. olympijských hrách korunovaný olivovým vencom za víťazstvo v synóride žrebcov. Preteky vozov s dvojzáprahom žrebcov (synóris póloi) sa stali olympijskou disciplínou na 128 hrách roku 268 pred Kr. (podľa Eusebia v roku 264 pred Kr.)
Socha olympionika Antigena stála kedysi v posvätnom okrsku Olympie. Podstavec tejto sochy i s nápisom (IvO 197, IvO = W. Dittenberger a K. Purgold, nápisy Olympia, Berlin 1896.) bol objavený v juhozápadnom rohu olympijskej Altidy.
Leónske kráľovstvo

Leónske kráľovstvo (španielsky Reino de León) bolo jedno zo stredovekých kráľovstiev na území dnešného Španielska s premenlivým územným rozsahom, existujúce v rokoch 910-1230.
Jeho súčasťou bo okrem neskoršej historickej provincie León aj územie Astúrie, Galície, do roku 1029 aj podstatná časť Starej Kastílie (s Kantábriou a La Riojou), do roku 1095 severné Portugalsko, a neskôr aj severná časť Extremadury. Kráľovskou rezidenciou bolo mesto León.
Ako nástupca starobylého Astúrskeho kráľovstva zohralo kľúčovú úlohu pri reconquiste a vzniku ďalších kresťanských kráľovstiev na západe Španielska.
Problém lásky

Problém lásky je forma uvedomenia si ťažkosti alebo ťažkostí spojených s láskou vyjadrovaná otázkami, ako: Je láska umením?, Vyžaduje si láska znalosť a úsilie?, Dá sa láska naučiť atď.
Saules akmens

Saules akmens (angl. Sun stone, slov. voľný preklad "Slnečný kameň") je najvyššia výšková budova v lotyšskom hlavnom meste Riga, sídlo pobočky lotyšskej centrály švédskej banky Swedbank. Má výšku 121 metrov, 28 poschodí, z čoho 26 je obývateľných.
Bola dokončená v roku 2004, nachádza sa v blízkosti hlavného pylónu nového mosta Vanšu tilts v Rige, ktorý bol dokončený v roku 1981, pričom jeho konštrukcia vychádzala z Nového mosta v Bratislave.
Od starého mesta v Rige sa nachádza okolo 800 metrov a spočiatku bola terčom veľkej kritiky.
High-Definition Multimedia Interface

High-Definition Multimedia Interface (HDMI) je nové (od roku 2002) masovo rozšírené digitálne rozhranie pre multimediálne zariadenia, ktoré prenáša nekomprimovaný video a komprimovaný alebo nekomprimovaný audio obsah vo vysokom rozlíšení zo zdrojového do zobrazovacieho zariadenia ako sú monitory a televízory s vysokým rozlíšením alebo systémy domáceho kina a pod. Má 19 signálových vodičov v jednom kábli, ktorý vyzerá podobne ako bežný USB kábel. Rozhranie je schopné prenášať 5 až 18 Gbps. Norma má dostatočnú rezervu aj do budúcnosti, jej priepustnosť je dostatočná aj pre viackanálové video a audio. HDMI 2,0 a novšie podporuje najvyššie súčasne používané HD rozlíšenie 4K. Tieto faktory robia z HDMI univerzálnejšie riešenia ako boli jeho analógoví predchodcovia kompozitné video a S-video. Jeho konkurenciou je až rozhranie USB-C vyvinuté v roku 2014.

História

Zakladateľmi HDMI boli spoločnosti Hitachi, Panasonic, Philips, RCA, Silicon Image, Sony, Thomson a Toshiba. HDMI štandard HDCP (High-bandwidth Digital Content Protection) pre ochranu digitálneho obsahu vyvinul Intel. HDMI podporovali produkčné spoločnosti ako Fox, Universal, Warner Bros. a Disney ako aj operátori digitálnych televízií.
HDMI 1.0 sa začalo vyvíjať 16. apríla 2002, pričom malo nahradiť dovtedajšie analógové či digitálne porty pre video a audio a zmenšiť ich veľkosť. HDMI 1.0 bolo spätne kompatibilné s portom DVI, ktorý bol dovtedy štandardom pre digitálne video a ktorý malo nahradiť. Na trh sa začalo dostávať od septembra 2002. Za desať rokov od zverejnenia špecifikácií, 8. jan. 2013 bolo predaných viac ako 3 miliardy HDMI zariadení.  
V roku 2011 bolo založené HDMI Forum, ktoré okrem pôvodných tvorcov HDMI združuje stovky ďalších spoločností, ktoré HDMI využívajú a podieľajú sa na jeho vývoji.

Dĺžka kábla

HDMI nedefinuje maximálnu dĺžku kábla. Jediným obmedzením je útlm signálu. Dĺžka teda závisí na konštrukcii a kvalite materiálov, ktoré boli použité.
Bežný HDMI kábel môže dosiahnuť dĺžku 12 až 15 metrov. Káble kategórie 1 do 5 metrov môžu dosiahnuť kvalít kategórie 2. Dlhší kábel môže spôsobiť nestabilitu a blikanie na obrazovke. Existujú aj prevodníky a nadstavce, ktoré sú schopné pomocou Cat5 kábla predĺžiť HDMI až na 50 metrov a HDMI nadstavce založené na optických vláknach je možné použiť aj nad 100 metrov.

Kompatibilita s DVI

DVI signál je kompatibilný s rozhraním HDMI a to bez straty kvality obrazu, ale neumožňuje prenos zvuku alebo signálu z diaľkového ovládania. Tento problém musí byť riešený adaptérmi alebo prídavnými káblami.
Newfoundland

Newfoundland je veľký ostrov pri severovýchodnom pobreží Severnej Ameriky. Patrí ku kanadskej provincii Newfoundland a Labrador. Rozlohou 111 390 km² je 15. najväčší ostrov na svete. Najväčším a zároveň hlavným mestom provincie je St. John's, nachádzajúci sa na juhovýchodnom pobreží ostrova. Na ostrove žije približne 485 000 obyvateľov (podľa sčítania v roku 2001).
Grandchamp (Yvelines)

Poloha

Obec má rozlohu 6,05 km². Najvyšší bod je položený 183 m n. m. a najnižší bod 127 m n. m.

Obyvateľstvo

Počet obyvateľov obce je 306 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Snehový štít

Názov

Pomenovanie pochádza od horolezcov. Tento štít nie je o nič viac zasnežený ako okolité štíty, a tak „krstnému otcovi“ asi išlo o paralelu k susednému Ľadovému štítu.

Topografia

Južnou stenou spadá do Kotliny Piatich spišských plies, severnou do divokej Ľadovej dolinky. Od Zadného Ľadového štítu ho oddeľuje Vyšné Ľadové sedlo pod kolmou stienkou, smerom na severovýchod v hlavnom hrebeni nasleduje Snehová priehyba, Snehová strážnica, Prielom pod Snehovým, Snehový hrb a Ľadové sedlo. Zo Snehovej strážnice vybieha na sever krátky hrebeň troch krásnych Snehových veží.
Upozornenie: Čierna Javorová dolina pod Ľadovým sedlom a Snehovými vežami je prísna rezervácia TANAPu so zákazom vstupu.

Ochrana prírody

Snehový štít navštevuje málo horolezcov. Nie je pre nich atraktívny, a tak je to, z hľadiska ochrany prírody, vítané. Úsek hlavného hrebeňa medzi Sedielkom a Ľadovým sedlom je veľkou prírodnou botanickou expozíciou najvyšších polôh Vysokých Tatier. Vo vysokých nadmorských výškach Vysokých Tatier (okolo 2 300 m n. m.) rastie približne 130 druhov cievnatých rastlín. Na tomto úseku sa nachádza 84 druhov, čiže dve tretiny rastlín. Z nich, ktoré sú známe z masívu Ľadových štítov, sa nachádza na malej ploche Snehového štítu 55 druhov. Na severnej strane štítu, okrem prevládajúcich machov a lišajníkov, rastie rožec jednokvetý, iskerník ľadovcový, lomikamene, pakrálik tatranský. Na južnej strane, kde sú priaznivejšie podmienky rastie takmer 15 metrov pod vrcholom všivec praselnatý, všivec Onderov vo výške 2 435 m n. m., trochu nižšie iskerník alpínsky, piesočnica, ľaľujka, gajovka, novosieverzia plazivá (kuklica), svoje miesto tu má klinček ľadovcový, prosperuje tu stokráska Micheliho, chudôbka Žmundova, rozchodník černastý a mnohé iné. Všetky tieto i nemenované rastliny sú prísne chránené.
Súkromné gymnázium DSA Bardejov

Výučba

Výučba na Súkromnom gymnáziu DSA v Bardejove prebieha v jednom študijnom odbore 7902 J gymnázium.
Silnou stránkou odboru je orientácia na jazykovú výučbu, predovšetkým na anglický a nemecký jazyk. Študenti majú prostredníctvom siete partnerstiev zriaďovateľa DSA množstvo príležitostí na absolvovanie pobytov, resp. študentských výmenných pobytov v zahraničí. Popri veľkom rozsahu výučby angličtiny majú študenti možnosť výučby nemčiny, do ktorej sa zapoja aj učitelia z partnerských nemeckých škôl DSA. DSA využíva pri výučbe nemeckého jazyka formu videokonferencií, to znamená, že triedy na gymnáziu v Bardejove a na partnerskej škole v Nemecku budú počas hodiny nemčiny naživo prepojené. Ide o najmodernejšie metódy výučby jazykov tzv. e-learning a distance learning.
Cieľom je kvalitná príprava absolventov gymnázia pre štúdium na vysokých školách. Škola je zapojená do programu DOFE, čo je Medzinárodná cena vojvodu z Edinburghu. Ide o sebarozvojový komplexný program pre mladých ľudí, ktorý existuje od roku 1956 a doteraz sa realizuje v 140 krajinách sveta.
Rudolf Burkert

Život

Bol prvým reprezentantom Česko-Slovenska, ktorému sa podarilo vybojovať medailu na zimných olympijských hrách. Skokmi dlhými 57 a 59,5 metrov získal bronz v skokanskej súťaži na II. ZOH v St. Moritz 1928. Burkert je tiež majster sveta v severskej kombinácii 1927 a druhý z majstrovstiev sveta v skokoch na lyžiach 1933.
Zranenie nohy ukončilo v roku 1934 jeho športovú kariéru, ale zároveň ho uchránilo od vojenskej služby počas 2. svetovej vojny, kedy bol občanom Nemeckej ríše. Po vojne nebol odsunutý a žil v Tanvalde. V roku 1968 emigroval do SRN, kde v roku 1985 zomrel.
Châtellerault (mesto)

Poloha

Mesto má rozlohu 51,93 km². Najvyšší bod je položený 134 m n. m. a najnižší bod 42 m n. m.

Obyvateľstvo

Počet obyvateľov je 31 902 (2011).
Nasledujúci graf zobrazuje vývoj počtu obyvateľov v meste.
Zdroje: INSEE
Karol Viest

Životopis

Pedagóg, pôsobil v Myjave po zatvorení slovenského gymnázia v Revúcej s ním prišiel nový duch do škôl, moderná pedagogika, je známy svojou spolkovou činnosťou – ovocinárstvo, zakladateľ hasičského spolku. Profesor Slovenského gymnázia veľkorevúckeho a učiteľ cirkvi myjavskej (nápis z pomníka).
Korn (metalová skupina)

Hudobný štýl a vplyvy

Skupina Korn uviedla, že medzi interpretov, ktorí ovplyvnili jej tvorbu patria Metallica, Nirvana, Led Zeppelin, Alice in Chains, Sepultura, Faith No More, Red Hot Chili Peppers, Soundgarden, Duran Duran, Fear Factory, Cathedral, Living Colour, Helmet, Rage Against the Machine, Slayer, Pink Floyd, Primus, Tool, Ministry, Mr. Bungle, Biohazard, Nine Inch Nails, Pantera, Beastie Boys, Black Sabbath, N.W.A., Anthrax a Jane's Addiction.
Korn je prvá skupina, ktorá bola označovaná za numetalovú. Popri tom je však označovaná za heavymetalovú, alternatívnometalovú, alternatívnorockovú, grungemetalovú, post-grungeovú, hardrockovú, rapmetalovú, funkmetalovú, groovemetalovú a industriálnometalovú.
Artemas z Laodikeie

Poplios Ailios Artemas (starogr. Πόπλιος Αἴλιος Ἀρτεμᾶς) bol olympijský víťaz súťaže trubačov a hlásateľov v roku 137
Artemas pochádzajúci pravdepodobne z frýgskej Laodikeie si na 229. olympijských hrách v roku 137 vybojoval víťazstvo v súťaži trubačov a hlásateľov. Súťaž trubačov a hlásateľov zaviedli na 96. olympijských hrách v roku 396 pred Kr. Konala sa hneď po prísahe a jej víťaz mal právo asistovať hellanodikom pri hrách a hlavne oznamovať mená pretekárov a víťazov.
Záznam o olympijskom víťazstve Artema je uvedený na kamennom podstavci jeho nezachovanej sochy, ktorý objavili 20 metrov severne od severovýchodného rohu Diovho chrámu v Olympii. Nápis (IvO 237, IvO = W. Dittenberger a K. Purgold, nápisy Olympia, Berlin 1896.) na podstavci okrem jeho olympijského víťazstva uvádza, že sa počas tejto olympiády (štvorročné obdobie medzi hrami v Olympii) presadil v tejto disciplíne aj na celogréckych hrách v Isthmii, Nemei a v Delfách, čím si vyslúžil titul periodonikés (víťaz obehu).
Slavianofilstvo

Slavianofilstvo je koncepcia, podľa ktorej pravoslávie, občinový spôsob života, pokora ruského ľudu, neexistencia triedneho rozvrstvenia, sociálnych protirečení a triedneho boja tvoria osobitosť ruských dejín. Základom spolocenského života je náboženstvo ľudu, určujúce charakter jeho myslenia. Iba národy, ktoré vyznávajú pravoslávie môžu dosiahnuť pokrok.
Zakladateľmi slavianofilstva boli Ivan Vasilievič Kirejevskij  a Alexej Stepanovič Chomiakov.
Idey slavianofilstva boli prvýkrát literárne vyjadrené v roku 1839, rozvíjali sa v 40.-50. rokoch 19. storočia.
Idey slavianofilstva prevzal panslavizmus a pooktóbrová ruská emigrácia.
Spiere-Helkijn

Obyvateľstvo

Obec má približne 2 110 obyvateľov (2010).
Bourcefranc-le-Chapus

Poloha

Obec má rozlohu 12,4 km². Najvyšší bod je položený 18 m n. m. a najnižší bod 0 m n. m.

Obyvateľstvo

Počet obyvateľov obce je 3 377 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hanča

Pôvod názvu

Názov hanča sa skladá z dvoch čínskych znakov: 漢 (한 vyslov "hán"), ktorý označuje čínsky národ Han a znak 字 (자 vyslov "ča"), ktorý označuje písmo. Na druhej strane názov pre kórejskú abecedu hangul (한글) je zloženina dvoch slabík: 韓 han (한 t. j. kórejský) a gul (글 písmo). Hanča sú takmer identické s tradičnými čínskymi znakmi.
Kórejskému názvu hanča zodpovedá v čínštine názov han-c´ a v japončine názov kandži. Ale na rozdiel od kandži či súčasných čínskych znakov, ktoré boli zjednodušené, si hanča zachovali svoj pôvodný výzor a po stáročia sa takmer nezmenili.

Slová

Hančao sú také kórejské slová, ktoré sa dajú zapísať pomocou znakov hanča. Avšak pôvodné kórejské slová a morfémy sa dajú zapísať jedine pomocou abecedy hangul. Ešte pred vytvorením abecedy v roku 1443 boli pokusy vytvoriť systém písma na základe zjednodušených znakov, ktoré by reprezentovali kórejské morfémy – hjangčchal (향찰 / 鄕札), kugjol (구결 / 口訣) a idu (이두 / 吏讀). Ale tieto systémy boli veľmi ťažkopádne a naučiť sa písať takýmto spôsobom vyžadovalo aj tak znalosť komplikovaného systému čínskych znakov. V skutočnosti sa všetky dokumenty písali v klasickej čínštine (podobne ako v Európe mala miesto latinčina). Prakticky sa pomocou hanča písalo v Kórei až do začiatku 20. storočia. Až v začiatkoch japonskej okupácie Kórey nacionalistické hnutie presadilo používanie abecedy.

Dejiny

Zavádzanie čínskych znakov v Kórei bolo postupné. Najprv sa začali používať na označenie osobných mien a geografických názvov, neskôr na dokumentovanie dôležitých udalostí, až nakoniec každý, kto chcel zastávať verejný post musel ovládať klasickú čínštinu. Dnes takmer všetci Kórejčania môžu svoje mená zapísať pomocou hanča.
Výrazným posunom v používaní znakov bolo rozšírenie budhizmu na Kórejskom polostrove. Ale neboli to budhistické náboženské texty, ktoré podporili rozšírenie znakov, ale čínsky text Čchondžamun (천자문, Dielo s tisíc znakmi).
Od začiatku 20. storočia sa nahradili čínske znaky kórejskou abecedou. V skutočnosti plný rozvoj kórejského jazyka a abecedy nastal až po oslobodení spod japonskej okupácie v roku 1945. S rozdelením polostrova nastala aj diverzifikácia v používaní znakov hanča v severnej a južnej časti polostrova. Kým na juhu prechod od zmiešaného systému k zápisu jedine pomocou abecedy hangul bol plynulejší, na severe v roku 1948 na príkaz Kim Il-songa radikálne zakázali používať čínske znaky a okamžite sa prešlo na horizontálny zápis (predtým sa text zapisoval vertikálne zhora nadol a sprava doľava). V súčasnosti sa učí základných 2000 znakov na stredných školách v Južnej Kórei. Ale posledné generácie neovládajú znaky a sú k nim dosť ľahostajné.
Lysá hora (vrch v Česku)

Vysielač

Televízny vysielač pre šírenie druhého okruhu ČST bol vybudovaný na vrchole Lysej hory v osemdesiatych rokoch 20. storočia. Šírenie signálu pre veľkú časť Ostravska a Podbeskydska začalo 1. marca 1980 a od roku 1988 pribudlo vysielanie aj prvého programu, neskôr TV Nova. Objekt sa nachádza vo výške 1 313 m n. m. a architektonicky jedinečný stožiar dosahuje výšku 78 metrov.

Digitálny rozhlas (DAB)

Z Lysej hory vysiela digitálny rozhlas v pásme DAB, multiplex TELEKO využíva pásmo LP s výkonom 5 kW.
Signalizácia (telekomunikácie)

Účastnícka a sieťová signalizácia

Účastnícka signalizácia je signalizácia medzi telefónom a telefónnou ústredňou.
Sieťová signalizácia je signalizácia medzi ústredňami.

In-band a out-of-band signalizácia

Signalizácia v prenosovom kanáli (angl. in-band signaling) je prenášaná rovnakým kanálom ako telefónny hovor. Príkladom je Tónová voľba (DTMF), ktorá sa v súčasnosti používa na väčšine telefónnych liniek k účastníkovi.
Signalizácia mimo prenosový kanál (angl. out-of-band signaling) je telekomunikačná signalizácia na vyhradenom kanále oddelenom od telefónneho hovoru. Out-of-band signalizácia sa používa v signalizačným systémom č. 7 (SS7), čo je súčasný štandard pre signalizáciu medzi ústredňami používaný prakticky v celom svete po dobu približne 20 rokov.

Linková a registrovať signalizácia

Linková signalizácia slúži na prenos informácií o stave linky alebo kanála, ako je zavesené, obsadené, ktoré sa označujú ako dohľadové, vyzváňacie prúd (zvonenie), a recall. V polovici 20. storočia boli dohľadu signály na medzimestských linkách v Severnej Amerike zvyčajne in-band, napríklad tónom o frekvencii 2600 Hz, čo vyžaduje pásmovú zádrž aby sa zabránilo rušeniu. Na konci storočia všetky dozorné signály boli out-of-band. S príchodom digitálnych liniek začali byť dohľadové signály prenášané prostriedkami, ktoré poskytuje digitálny spoj.
Registrovať signalizácia je určená k prenosu adresné informácie ako je telefónne číslo volaného alebo volajúceho. V počiatkoch telefónie v manuálnych ústredniach sa adresnej informácie oznamovala hlasom, ako "Prosím spojte mi pána Kováča". V prvej polovici 20. storočia sa pre zadávanie adresnú informácie používala rotačné číselnica, ktorá krátko prerušuje linkový prúd – tak zvaná pulzná voľba, pričom adresa je určená počtom impulzov. V druhej polovici alebo poslednej štvrtine 20. storočia sa prešlo na adresnej signalizácia pomocou tónovej voľby.

Channel-associated a common-kanál signalizácia

Signalizácia pridružená k (hovorovému alebo prenosovému) kanála (engl. Channel-associated signaling, CAS) – signalizačný kanál je používaný pre jediný prenosový kanál.
Signalizácia spoločným kanálom (angl. Common-channel signaling, CCS) – signalizačný kanál prenáša signalizačné informácie pre niekoľko prenosových kanálov. Tieto prenosové kanály preto majú spoločný signalizačný kanál.

Compelled signalizácia

Compelled (presadzované) signalizácia znamená signalizáciu, kde príjem každého signálu musí byť explicitne potvrdené príjemcom, ako je možné poslať ďalší signál
Compelled signalizácia je väčšina foriem registrové signalizácie R2 používané v Európe, zatiaľ čo signalizácia R1 používaná v Severnej Amerike nie je compelled.
Termín sa používa iba u signalizačných systémov, v ktorých sa používajú diskrétne signály (napr. Kombináciu tónov pre označenie číslice). U signalizačných systémov, ktoré sú založené na výmene správ (ako SS7 a ISDN Q.931), môže každá správa prenášať väčšie množstvo informácií (napr. Niekoľko číslic telefónneho čísla) nemá táto vlastnosť význam.
Leval (Territoire de Belfort)

Poloha

Obec má rozlohu 6 km². Najvyšší bod je položený 456 m n. m. a najnižší bod 393 m n. m.

Obyvateľstvo

Počet obyvateľov obce je 213 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vyznamenanie Za vynikajúcu prácu

Vyznamenanie Za vynikajúcu prácu je česko-slovenské štátne vyznamenanie, založené vládnym nariadením číslo 30/1951 Zb. zo dňa 3. apríla 1951, ktorým sa zakladajú rady a vyznamenania a upravuje udeľovanie čestného titulu „Hrdina práce".
Vyznamenanie Za vynikajúcu prácu sa udeľovalo  osobám, ktoré vynikajúcou úderníckou prácou a trvalými mimoriadnymi výkonmi sa staly vzorom v plnení pracovných úloh a získaly ďalších pracovníkov na nasledovanie, alebo tým, ktorí svojou vynikajúcou činnosťou prispeli k rozvoju vedy, kultúry alebo techniky. Udeľoval ho na návrh vlády prezident republiky a zároveň s vyznamenaním dostal vyznamenaný diplom a preukaz ako doklad na nosenie radu.
Zrušené bolo s účinnosťou od 15. októbra 1990 zákonom číslo 404/1990 Zb.

Opis vyznamenania

Autorom výtvarného návrhu je umelec Jaroslav Brůha, stuhu navrhol umelec Antonín Kybal.
Stříbrný vrch (prírodná pamiatka, okres Znojmo)

Ochrana

Predmetom ochrany je zvyšok teplomilnej vegetácie na vápencovom odkryve a výskyt radu ohrozených druhov rastlín.
Igon

Poloha

Obec má rozlohu 5,33 km². Najvyšší bod je položený 362 m n. m. a najnižší bod 255 m n. m.

Obyvateľstvo

Počet obyvateľov obce je 937 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Veckring

Poloha

Obec má rozlohu 6,65 km². Najvyšší bod je položený 349 m n. m. a najnižší bod 185 m n. m.

Obyvateľstvo

Počet obyvateľov obce je 685 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jelcz P-01

Konštrukcia

Vlečné vozidlo P-01 bolo odvodené z medzimestského autobusu Jelcz 043, ktorý bol vyrábaný v Poľsku na základe licencie k produkcii vozidiel Škoda 706 RTO. Predné aj zadné čelo prívesu je zhodné. Vďaka mechanizmu riadenia spoločne so špeciálnym tiahlom bolo vozidlo za autobusom veľmi stabilné. V pravej bočnici sa nachádzajú jedne mechanické (tzv. búchacie) dvere. Sedačky v interiéri sú usporiadané priečne 2+2 so strednou uličkou.
Pre export (napr. do bývalého Česko-Slovenska) bol príves mierne upravený a označený P-01E.
V súčasnosti sa na území Česka nachádza niekoľko zrenovovaných vlekov Jelcz P-01E (napr. Dopravný podnik Ostrava alebo ČSAP Nymburk). Technické múzeum v Brne tiež vlastní dva vraky týchto vozidiel, v budúcnosti sa počíta s rekonštrukciou jedného vozidla, ktorý bude doplnený súčiastkami z vozidla druhého.